Klant bestel 'obsene burger' met 50 ekstra snytjies kaas | Maroela Media
Die foto van die burger wat op Reddit gedeel is
'n Plasing op Reddit het opslae gemaak toe 'n foto van 'n Nando's-hoenderburger met 50 ekstra snytjies kaas, soos versoek deur die klant, gedeel is.
Die kitskosrestaurant laat klante toe om hul etes te verpersoonlik wanneer 'n bestelling deur die app geplaas word vir tuisaflewering. Een van die werkers het die enorme kwitansie vir dié bisarre versoek gedeel. Dit wys 'n hoenderburger met die 50 snytjies kaas (wat elk 60p [sowat R12.60] tot die rekening byvoeg), insluitend knoffel peri-perisous en 10 hoendervlerkies, berig die Daily Star.
Nie almal was beïndruk met dié bestelling nie. "Dit is obseen!" het een persoon geskryf.
Ander het gewonder of dit doelbewus of dalk 'n fout was. "Lol, dit moet sekerlik 'n fout wees." Nog 'n persoon het reageer: "Dis wat ek ook dink. Miskien het die verandering nie gewys nie, en hulle het net aanhou klik. Ek sou graag wou sien wat die persoon se reaksie was toe dit afgelewer is!" 'n Ander het egter bygevoeg: "Hulle sou 50 keer op die knoppie moes druk om dit waar te maak – en nie opgelet het die burger kos meer as £30 (ongeveer R644) nie. Ek wonder of dit nie dalk iemand was wat dit gedoen het vir 'n foto vir hul Instagram nie."